Dyreliv i Costa Rica
Store norske leksikon,Biologi,Vitenskapsgrener i biologien,Dyregeografi,Verdens dyreliv
Dyrelivet i Costa Rica er rikt og variert og har tilknytning både til nord- og søramerikansk fauna. De nordlige artene omfatter blant annet hvithalehjort, prærieulv, duskhalekanin, ekornarter og spissmus. Beltedyr, dovendyr, maurslukere og primater er eksempler på den sørlige faunaen.
850 fuglearter er observert i Costa Rica. Av disse er 600 standfugler og 200 årvisse trekk- og streiffugler. Mange fugler fra Nord-Amerika mellomlander i Costa Rica under trekket (vadefugler) eller overvintrer (blant annet tyranner, parulaer og andre spurvefugler). Av karakteristiske standfugler bør nevnes: hegrer, kondorer, duer, papegøyer, kolibrier (50 arter), trogoner, praktkvetsal, tukaner, parulaer (tidligere skogsangere) og gjerdesmetter. Les mer i Store norske leksikon Costa Rica Costa Ricas geografi planteliv i Costa Rica